Document ID: 32002R0204

Uredba Komisije (ES) št. 204/2002
z dne 19. decembra 2001
o spremembah Uredbe Sveta (EGS) št. 3696/93 o statistični klasifikaciji proizvodov po dejavnosti (CPA) v Evropski gospodarski skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3696/93 z dne 29. oktobra 1993 o statistični klasifikaciji proizvodov po dejavnosti v Evropski gospodarski skupnosti [1], kakor je bila spremenjena z Uredbo Komisije (ES) št. 1232/98 [2], ter zlasti členov 5(b) in 6 Uredbe,
ob upoštevanju naslednjega:
(1) Uredba (EGS) št. 3696/93 je vzpostavila statistično klasifikacijo proizvodov po dejavnosti, v nadaljnjem besedilu CPA, da bi se zadovoljile statistične potrebe Skupnosti.
(2) Zaradi ažuriranja statistične klasifikacije gospodarskih dejavnosti (splošno znane kot NACE Rev. 1) je treba CPA spremeniti.
(3) Zaradi revizije harmoniziranega sistema in kombinirane nomenklature (HS/KN) v skladu z Uredbo Komisije (ES) št. 2031/2001 z dne 6. avgusta 2001 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi in o skupni carinski tarifi [3] je treba CPA spremeniti ter uskladiti in razjasniti besedila.
(4) CPA je treba spremeniti, da bi se ohranil mednarodni povezani sistem ter zagotovila konvergenca na mednarodni ravni.
(5) Uredbo (EGS) št. 3696/93 bi bilo zato treba ustrezno spremeniti.
(6) Ukrepi, predvideni s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Priloga k Uredbi (EGS) št. 3696/93 se nadomesti z besedilom iz Priloge k tej uredbi.
Člen 2
Ta uredba začne veljati 20. dan po objavi v Uradnem listu Evropskih skupnosti.
Ta uredba se uporablja od 1. januarja 2003.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. decembra 2001

Labels: 12
3
19